Lahouari Bahlaz

Lahouari Bahlaz (født 12. mars 1979 i Oran) er en handicapidrettsutøver fra Algerie som konkurrerer i friidrett, hovedsakelig spydkast, sleggekast og klubbekast. Han konkurrerer i klassen F32, som er en av klassene for rullestolbrukere. Han har til sammen 6 VM-gull i para-friidrett, og har også flere medaljer fra Paralympiske leker. 

 Bakgrunn 
Bahlaz har cerebral parese, og begynte med friidrett 30 år gammel.IPC - Lahouari Bahlaz, besøkt 21. oktober 2016.

 Idrettskarriere 
2011
Bahlaz deltok ved Para-VM i friidrett 2011 i Christchurch, der han vant diskos og klubbekast.IPC - Result Book Christchurch 2011, besøkt 25. oktober 2016. 

2012
Ved Paralympiske sommerleker 2012 i London deltok han i diskos og klubbekast, og fikk bronse i begge disse øvelsene. Kinesiske Wang Yanzhang vant her diskos, og tsjekkiske Zeljko Dimitrijevic vant klubbekast. 

2013
Han vant to nye VM-gull i 2013, ved Para-VM i friidrett 2013 i Lyon. Her vant han diskos og klubbekast, som i 2011. 

2015
Ved Para-VM i friidrett 2015 fikk han kun én medalje; han kom på 2.-plass i klubbekast, bak russiske Vladislav Frolov. Bahlaz satte her ny afrikansk rekord med 34,46 meter.IPC - Results - Men's Club Throw F32 Final, besøkt 21. oktober 2016. I kulestøt kom han på 5.-plass. 

2016
Ved Paralympiske sommerleker 2016 i Rio de Janeiro fikk han én medalje; han kom på 2.-plass i kulestøt med 9,40 meter. Greske Athanasios Konstantinidis vant denne øvelsen med ny verdensrekord for klassen F32 på 10,39 meter. Han stilte ikke til start i klubbekast. 

2017
Han deltok i Para-VM i friidrett 2017, og vant der kulestøt og klubbekast i F32-klassen.

 Referanser 

 Eksterne lenker 
  Profil og resultater hos IPC
  Rio 2016 - Lahouari Bahlaz (arkivert)
  Doha 2015 - Lahouari Bahlaz

Kategori:Handikappidrettsutøvere
Kategori:Algeriske friidrettsutøvere
Kategori:Deltakere for Algerie under Paralympiske sommerleker 2016
Kategori:Fødsler i 1979
Kategori:Personer fra Oran